cyanic-selkie/wikianc huggingface dataset:
বাহরাইন বিশ্ববিদ্যালয়
ক্যাম্পাস
এখানে মোট ৬৬টি নিজস্ব ভবন আছে। ভবনে মোট ২৪০টি শ্রেণীকক্ষ, ১৮৩টি বিজ্ঞানাগার এবং তিনটি  জিমন্যাসিয়াম আছে। এখানে চারটি লাইব্রেরি আছে, যেখানে বই আছে প্রায় ২৫০,০০০ টি। ব্রিটিশ লাইব্রেরির ডাটাবেজে এই লাইব্রেরিটির প্রবেশাধিকার আছে।
কলেজ
বাহরাইন বিশ্ববিদ্যালয় প্রতি বছর বাহরাইনের সরকারের কাছ থেকে ১১০ মিলিয়ন ডলার বাজেট পায়, এর মধ্যে ১১মিলিয়ন ডলার গবেষণার জন্য। বিশ্ববিদ্যালয়টি ১০টি কলেজ নিয়ে গঠিত। ১) এস১এ - কলেজ অফ আর্টস ২) কলেজ অফ ল ৩) এস১বি - কলেজ অফ বিজনেস এডমিনিস্ট্রেশন
৪)কলেজ অফ এপ্লাইড স্টাডিজ
৫) কলেজ অব ইঞ্জিনিয়ারিং (ইসা শহরে)
৭) এস৪১  - বিজ্ঞান কলেজ
8) কলেজ অব হেলথ সায়েন্সেস
৯) এস২০বি  - শারীরিক শিক্ষা ও ফিজিওথেরাপি কলেজ
১০) বাহরাইন শিক্ষক কলেজ (বিটিসি)
একাডেমিয়া
থাম্ব|250x250পিক্সেল|বিশ্ববিদ্যালয়ের ছাত্র-ছাত্রী এখানে প্রায় ৮৬ ধরনের একাডেমিক প্রোগ্রাম আছে। এর মধ্যে ৩৮টি ব্যাচেলর প্রোগ্রাম, ২১টি মাস্টার্স ডিগ্রী, ৫টি পিএইচডি এবং ২২টি ডিপ্লোমা প্রোগ্রাম। এই বিশ্ববিদ্যালয় প্রতি বছর ৬০০০ শিক্ষার্থী ভর্তি করায়। এখানকার ভর্তি মানদণ্ড হলো উচ্চ মাধ্যমিকে ৭০% নাম্বার পেতে হবে।
গবেষণা
১৯৮৬ সাল থেকে, ৫ হাজারেরও বেশি গবেষণা রিপোর্ট ও বই প্রকাশিত। যার মধ্যে ৮০% প্রকাশিত হয়েছে বিজ্ঞান ও প্রকৌশল কলেজ থেকে। গবেষণার জন্য প্রায় ১১ মিলিয়ন ডলার বরাদ্দ থাকে।
খ্যাতি
২০১৪ সালের জুলাই মাসের তথ্য অনুযায়ী এই বিশ্ববিদ্যালয় জাতীয় পর্যায়ে প্রথম, আরব বিশ্ববিদ্যালয়ের মধ্যে ৬২তম এবং আন্তর্জাতিকভাবে ৩৬২৮তম।
ছাত্র জীবন
বিশ্ববিদ্যালয়ে ২০,৩১৭ জন নিবন্ধিত শিক্ষার্থী রয়েছে, যাদের মধ্যে ৬৫% এর বেশি মহিলা রয়েছেন। ছাত্রদের ১০.৫% ছাত্র বাইরের দেশ থেকে এসেছে। ২০১২-১৩  শিক্ষাবর্ষে আনুমানিক ৭০০ টি অনুষ্ঠান হয়েছিল।  বিশ্ববিদ্যালয়ে একটি ছাত্র পরিষদ আছে, যা প্রতিবছর নির্বাচিত হয়।
উল্লেখযোগ্য প্রাক্তন ছাত্র
১) সালমান বিন ইব্রাহিম আল খলিফাঃ সভাপতি, এশিয়ান ফুটবল কনফেডারেশন। ২) মোহাম্মদ আলী হাসান আলী, সদস্য, উপদেষ্টা পরিষদ
হাতোড়
হাতোড় (Hatod) ভারতের মধ্য প্রদেশ রাজ্যের ইন্দোর জেলার একটি নগর পঞ্চায়েত-শাসিত শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৫৫৯ মিটার (১৮৩৩ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে হাতোড় শহরের জনসংখ্যা হল ৯০৩০ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৫৪%। পুরুষদের মধ্যে সাক্ষরতার হার ৬৭% এবং নারীদের মধ্যে এই হার ৩৯%। সারা ভারতের সাক্ষরতার হার ৫৯.৫%, তার চাইতে হাতোড় এর সাক্ষরতার হার কম।
এই শহরের জনসংখ্যার ১৬% হল ৬ বছর বা তার কম বয়সী।
ফান্ডামেন্টালস অব ফিজিক্স
ফান্ডামেন্টালস অব ফিজিক্স হলো ডেভিড হ্যালিডে, রবার্ট রেসনিক এবং জার্ল ওয়াকারের একটি ক্যালকুলাস-ভিত্তিক পদার্থবিজ্ঞান শিক্ষার পাঠ্যপুস্তক। পাঠ্যপুস্তকটি বর্তমানে তার ১২তম সংস্করণে রয়েছে (অক্টোবর, ২০২১ সালে প্রকাশিত)।
বর্তমান সংস্করণটি মূলত ১৯৬০ সালে প্রকাশিত হ্যালিডে এবং রেসনিক রচিত ফিজিক্স ফর স্টুডেন্টস অব সায়েন্স অ্যান্ড ইঞ্জিনিয়ারিং এর সংশোধিত সংস্করণ, যা দুটি খণ্ডে প্রকাশিত হয়েছিল (প্রথম খণ্ডে বলবিদ্যা ও তাপগতিবিদ্যা নিয়ে ১ম -২৫শ অধ্যায়; দ্বিতীয় খণ্ডে তড়িৎ-চৌম্বকত্ব, আলোকবিজ্ঞান, এবং কোয়ান্টাম পদার্থবিদ্যা নিয়ে ২৬শ-৪৮তম অধ্যায়)। ১৯৬৬ সালে প্রথম সংস্করণের একটি সংশোধনে পাঠ্যপুস্তকটির শিরোনাম বদলে হয় ফিজিক্স।
বইটির প্রথম সংস্করণ যার শিরোনাম ছিল ফান্ডামেন্টালস অফ ফিজিক্স, প্রথম প্রকাশিত হয়েছিল ১৯৭০ সালে, ফ্যারেল এডওয়ার্ডস এবং জন জে. মেরিল দ্বারা মূল পাঠ্যটি সংশোধিত হয়েছিল। ওয়াকার ১৯৯০ সাল থেকে বইটি সংশোধন করছেন। পঞ্চম সংস্করণ থেকে শুরু করে বইটির অন্যান্য সাম্প্রতিক সংস্করণে ওয়াকার "চেকপয়েন্ট" প্রশ্ন অন্তর্ভুক্ত করেছেন। এগুলি হলো ধারণাগত মূল্যায়ন প্রশ্ন যা শিক্ষার্থীকে সংখ্যাসূচক গণনা শুরু করার আগে সাহায্য করে।
পাঠ্যপুস্তকটিতে পদার্থবিদ্যার অধিকাংশ মৌলিক বিষয় আলোচিত হয়েছে:
বর্ধিত সংস্করণে কোয়ান্টাম বলবিদ্যা, পারমাণবিক তত্ত্ব, কঠিন অবস্থার পদার্থবিজ্ঞান, নিউক্লিয় পদার্থবিদ্যা এবং সৃষ্টিতত্ত্বের মতো বিষয়গুলির পটভূমি আলোচিত হয়েছে। পাঠ্যপুস্তকটির একটি সমাধান নির্দেশিকা এবং একটি স্টাডি গাইডও পাওয়া যায়।
বহিঃসংযোগ
উইকিবই-এ ফান্ডামেন্টালস অব ফিজিক্স:
মুহাম্মদ ইসমাইল জাবিহ
থাম্ব|পাকিস্তানের ডাকটিকেটে মুহাম্মদ ইসমাইল জাবিহ
মুহাম্মদ ইসমাইল জাবিহ (১৯১৩ – ২৭ সেপ্টেম্বর ২০০১) একজন পাকিস্তানি লেখক, বক্তা, ইতিহাসবিদ এবং সাংবাদিক। তিনি পাকিস্তানের প্রতিষ্ঠাতাদের অন্যতম। তিনি মজলিসে আহরারে ইসলামের নেতা এবং দ্বিজাতি তত্ত্বের কট্টর সমর্থক ছিলেন।
পরিবার
জাবিহ হাজারা পণ্ডিত পরিবারের সদস্য। তিনি ১৯১৩ সালে ব্রিটিশ ভারতের গোয়ালিয়রে মাওলানা গোলাম ইয়াহিয়া হাজারভির ঘরে জন্মগ্রহণ করেন। তিনি তার সময়ের বিভিন্ন আলোকিত ব্যক্তিদের অধীনে অধ্যয়ন করেন। তাদের মধ্যে উল্লেখযোগ্য একজন হলেন বিশিষ্ট মাওলানা কাসেম নানুতুবি।
শিক্ষাজীবন
কিশোর বয়সে, জাবিহ তার বাবার সাথে স্কুলে যান। তার বাবা তাকে কানপুরের জামিয়া ইলাহিয়াতে ফেরত পাঠালে মাত্র ১৩ বছর বয়সে তিনি দেওবন্দের দারুল উলুমে আরবি ভাষা অধ্যয়ন করেন। পরে তিনি দিল্লিতে জামিয়া মিলিয়া ইসলামিয়াতে অধ্যয়ন করতে যান এবং ডাঃ জাকির হুসেইনের অধীনে অধ্যয়ন করেন।
পাকিস্তান আন্দোলনের জন্য প্রচেষ্টা
তার বিচক্ষণতা এবং সাংবাদিকতা প্রতিভা মুহাম্মদ আলী জিন্নাহর দৃষ্টি আকর্ষণ করে। পরবর্তিতে জিন্নাহ তাকে ১৯৪৬ সালের নির্বাচনে অল ইন্ডিয়া মুসলিম লীগের প্রচারণার প্রধান হিসেবে নিযুক্ত করেন। মুসলিম লীগ প্রার্থীদের পক্ষে তার কার্যকর এবং প্ররোচিত প্রচার প্রচারণার কারণে তারা উত্তরপ্রদেশের প্রায় ৬৭টি মুসলিম আসন জিতে। তিনি লিয়াকত আলি খানের বিজয়ের জন্য প্রচারণা চালান, যা পরে কানপুরে একটি বিশাল সমাবেশে ভাষণ দেওয়ার সময় স্বীকার করেন।
সাংবাদিকতা
কিশোর বয়স থেকেই তিনি সাংবাদিকতা কর্মজীবন শুরু করেন এবং ৮৭ বছর বয়সে তার মৃত্যুর আগ পর্যন্ত স্থায়ী ছিলেন। কিশোর বয়সে, তিনি দিল্লিতে 'বোম্বে পাঞ্চ' (একটি হাস্যরসাত্মক ম্যাগ), 'পেশাওয়া' এবং 'মৌলভির' সাথে যুক্ত ছিলেন এবং মাসিক 'আরিফ' প্রকাশ করেন। তিনি ১৯৩০ সালে ১৭ বছর বয়সে 'কানপুর দাঙ্গা' রিপোর্ট করেন। এছাড়াও তিনি ১৯৩৮ সালে অল ইন্ডিয়া মজলিসে আহরারে ইসলামের প্রচার সম্পাদক ছিলেন। এর সভাপতি আমীরে শরিয়ত আতাউল্লাহ শাহ বুখারীকে গ্রেপ্তারের পর, জাবিহ ১৯৩৯ সালে অল ইন্ডিয়া মজলিসে আহরারে ইসলামের সভাপতি হিসেবে কাজ করেন। ১৯৪১ সালে, তিনি উর্দু ভাষার দৈনিক 'কওমি আখবার' প্রকাশ শুরু করেন, যা অল্প সময়েই একটি স্বাধীন স্বদেশের জন্য মুসলিম সংগ্রামে ব্রিটিশদের বিরুদ্ধে বিদ্রোহের প্রধান কণ্ঠস্বর হয়ে ওঠে। ১৯৪৭ সালে, তিনি রইস আহমেদের সাথে করাচি থেকে উর্দু ভাষার দৈনিক 'খুরশীদ' প্রকাশ শুরু করেন। ১৯৪৯ সালে, তিনি হায়দ্রাবাদ থেকে তার প্রথম ইংরেজি ভাষার দৈনিক 'ভয়েস অব সিন্ধ' প্রকাশ করেন। ১৯৫৪ সালে, তিনি উর্দু ভাষার দৈনিক 'আনজাম' প্রকাশ করেন, যা পরে ১৯৬০-এর দশকে 'মাশরিক'-এ পরিণত হয় এবং এটিতে তিনি প্রধান সম্পাদক ছিলেন।
ইতিহাসবিদ
ভারতীয় উপমহাদেশের ইতিহাস এবং এর সভ্যতার প্রতি জাবিহের বিশেষ আগ্রহ ছিল। এই বিষয়ে তার লেখা সুগবেষিত বইগুলোর দ্বারা এটি স্পষ্ট হয়ে ওঠে।
সৈয়দ আহমেদ রেজা হোসেন
সৈয়দ আহমেদ রেজা হোসেন বাংলাদেশের দিনাজপুর জেলার রাজনীতিবিদ ও দিনাজপুর-১ আসনের সাবেক সংসদ সদস্য।
রাজনৈতিক জীবন
সৈয়দ আহমেদ রেজা হোসেন ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে দিনাজপুর-১ আসন থেকে সংসদ সদস্য নির্বাচিত হন। ১২ জুন ১৯৯৬ সালের সপ্তম জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তিনি দিনাজপুর-১ আসন থেকে পরাজিত হন।
ইয়াহওয়েহ্
ব্যাবিলনীয় বন্দিদশার শেষের দিকে বিদেশী দেবতাদের অস্তিত্বকে অস্বীকার করা হয়েছিল এবং ইয়াহওয়েহকে বিশ্বজগতের স্রষ্টা এবং সমগ্র বিশ্বের অদ্বিতীয় প্রকৃত ঈশ্বর হিসেবে ঘোষণা করা হয়েছিল। পারসিক যুগে জনসমক্ষে ইয়াহওয়েহ্ নামটি উচ্চারণ করা নিষিদ্ধ হিসাবে বিবেচিত হয়; ইহুদিরা ঐশ্বরিক নামটির পরিবর্তে আদোনাই ( যার অর্থ "আমার প্রভুগণ" শব্দটিকে বিকল্প হিসেবে বেঁছে নিলেও এলোহিমের ন্যায় একবচন হিসেবে ব্যবহার শুরু করে এবং পরবর্তীতে ৭০ খ্রিস্টাব্দে মন্দির ধ্বংস হয়ে যাওয়ার পর নামটির মূল উচ্চারণ লোকমুখে হারিয়ে যায়। প্রাচীন ইহুদি ধর্মের বাইরে খ্রিস্টপূর্ব ২য় থেকে ৫ম শতাব্দী পর্যন্ত ইয়াহওয়েহকে প্রায়শই গ্রিক-রোমান জাদুগ্রন্থে ইয়াও, আদোনাই, সাবাওথ, ও এলোয়াই নামে উল্লেখ করা হয়েছে।
ওঙ্গোল লোকসভা কেন্দ্র
ওঙ্গোল লোকসভা কেন্দ্রটি অন্ধ্রপ্রদেশ রাজ্যের ২৫ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এটি একটি অসংরক্ষিত আসন এবং মোট ৭ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল তেলুগু। এই লোকসভা কেন্দ্রে ২০১৯ সালে মোট ভোটার সংখ্যা ছিলো ১,৪৭০,২১২ জন৷
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
এই লোকসভা কেন্দ্রটি অন্ধ্রপ্রদেশের প্রকাশম জেলার দক্ষিণ পূর্ব ও উত্তর পূর্ব অংশ বাদ দিয়ে বাকী সমগ্র জেলাটি জুড়ে বিস্তৃত৷
ইতিহাস
ওঙ্গোল লোকসভা কেন্দ্রে ১৯৫২ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে।
বিধানসভা কেন্দ্র গুলি
লোকসভা কেন্দ্রটি অন্ধ্রপ্রদেশ রাজ্যের ১৭৫ টি বিধানসভা কেন্দ্রের মধ্যে ৭ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য অন্ধ্রপ্রদেশের বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৭ টি বিধানসভা কেন্দ্রে সর্বশেষ ২০১৪ সালে নির্বাচন অনুষ্ঠিত হয়। এই লোকসভা কেন্দ্রের মধ্যে মোট ২টি বিধানসভা কেন্দ্র (ইয়েরাগোণ্ডাপালম, কোণ্ডপী) তফসিলী জাতিদের জন্য সংরক্ষিত।
এই বিধানসভা কেন্দ্রটি অন্ধ্রপ্রদেশ রাজ্যের বিধানসভা কেন্দ্রগুলির মধ্যে ১০২ নং বিধানসভা কেন্দ্র। এটি প্রকাশম জেলায় অবস্থিত। এই কেন্দ্রটি তফসিলী জাতিদের জন্য সংরক্ষিত। এই বিধানসভা কেন্দ্রটি অন্ধ্রপ্রদেশ রাজ্যের বিধানসভা কেন্দ্রগুলির মধ্যে ১০৩ নং বিধানসভা কেন্দ্র। এটি প্রকাশম জেলায় অবস্থিত। এটি অসংরক্ষিত আসন। এই বিধানসভা কেন্দ্রটি অন্ধ্রপ্রদেশ রাজ্যের বিধানসভা কেন্দ্রগুলির মধ্যে ১০৮ নং বিধানসভা কেন্দ্র। এটি প্রকাশম জেলায় অবস্থিত। এটি অসংরক্ষিত আসন। এই বিধানসভা কেন্দ্রটি অন্ধ্রপ্রদেশ রাজ্যের বিধানসভা কেন্দ্রগুলির মধ্যে ১১০ নং বিধানসভা কেন্দ্র। এটি প্রকাশম জেলায় অবস্থিত। এই কেন্দ্রটি তফসিলী জাতিদের জন্য সংরক্ষিত। এই বিধানসভা কেন্দ্রটি অন্ধ্রপ্রদেশ রাজ্যের বিধানসভা কেন্দ্রগুলির মধ্যে ১১১ নং বিধানসভা কেন্দ্র। এটি প্রকাশম জেলায় অবস্থিত। এটি অসংরক্ষিত আসন। এই বিধানসভা কেন্দ্রটি অন্ধ্রপ্রদেশ রাজ্যের বিধানসভা কেন্দ্রগুলির মধ্যে ১১২ নং বিধানসভা কেন্দ্র। এটি অসংরক্ষিত আসন। এটি প্রকাশম জেলায় অবস্থিত। এই বিধানসভা কেন্দ্রটি অন্ধ্রপ্রদেশ রাজ্যের বিধানসভা কেন্দ্রগুলির মধ্যে ১১৩ নং বিধানসভা কেন্দ্র। এটি অসংরক্ষিত আসন। এটি প্রকাশম জেলায় অবস্থিত।
মাসুদ মান্নান
মসুদ মান্নান (জন্ম ২১ এপ্রিল ১৯৬১) গণপ্রজাতন্ত্রী বাংলাদেশের একজন কূটনীতিক। ২২ অক্টোবর ২০২০ পর্যন্ত, তিনি তুরস্ক প্রজাতন্ত্রে বাংলাদেশের রাষ্ট্রদূত হিসেবে দায়িত্ব পালন করছেন। পূর্বে, তিনি উজবেকিস্তান প্রজাতন্ত্রে বাংলাদেশের রাষ্ট্রদূত হিসেবে দায়িত্ব পালন করেন, একই সাথে ইসলামিক রিপাবলিক অফ আফগানিস্তান, কাজাখস্তান প্রজাতন্ত্র এবং কিরগিজ প্রজাতন্ত্রে ১৬ সেপ্টেম্বর ২০১৩ থেকে ১৫ অক্টোবর ২০২০ পর্যন্ত স্বীকৃত।
৩১ মার্চ ২০১০ থেকে ১৭ ফেব্রুয়ারী ২০১৩ পর্যন্ত, তিনি অস্ট্রিয়া প্রজাতন্ত্র, চেক প্রজাতন্ত্র, হাঙ্গেরি, স্লোভাক প্রজাতন্ত্র এবং স্লোভেনিয়া প্রজাতন্ত্রের সমসাময়িক স্বীকৃতি সহ ফেডারেল রিপাবলিক অফ জার্মানিতে রাষ্ট্রদূত ছিলেন।  তার মেয়াদকালে, তিনি বঙ্গোপসাগরে (বাংলাদেশ/মিয়ানমার) বাংলাদেশ ও মিয়ানমারের মধ্যে সমুদ্রসীমার সীমানা সংক্রান্ত বিরোধে সমুদ্র আইনের জন্য আন্তর্জাতিক ট্রাইব্যুনালের সামনে বাংলাদেশের প্রতিনিধি ছিলেন। বার্লিনে তার নিয়োগের আগে, মান্নান প্রজাতন্ত্র মালি, ফেডারেল রিপাবলিক অফ নাইজেরিয়া, সেনেগাল প্রজাতন্ত্র এবং সিয়েরা লিওন প্রজাতন্ত্রের সাথে একযোগে স্বীকৃতি সহ মরক্কো রাজ্যে বাংলাদেশের রাষ্ট্রদূত ছিলেন।
তার কূটনৈতিক কর্মজীবনের শুরুতে, তিনি বেইজিং (মিনিস্টার ও ডেপুটি চিফ অব মিশন), নিউইয়র্ক সিটি (কাউন্সেলর-মিনিস্টার), মাস্কাট (কাউন্সেলর) এবং লন্ডনে (দ্বিতীয় সেক্রেটারি-কাউন্সেলর) বাংলাদেশ মিশনে বিভিন্ন পদে দায়িত্ব পালন করেছেন। ২০০০-২০০১ সাল পর্যন্ত, মসুদ মান্নান জাতিসংঘে বাংলাদেশের স্থায়ী মিশনে কাউন্সেলর হিসেবে দায়িত্ব পালন করেন এবং নিরাপত্তা পরিষদে বাংলাদেশের একজন বিকল্প প্রতিনিধি ছিলেন, কারণ দেশটি তখন নিরাপত্তা পরিষদের অস্থায়ী সদস্য হিসেবে নির্বাচিত হয়েছিল।
ঐশ্বর্য নাগ
ঐশ্বর্য নাগ একজন ভারতীয় চলচ্চিত্র অভিনেত্রী এবং একজন মডেল, তিনি দক্ষিণ ভারতীয় ছবিতে অভিনয় করে থাকেন, তিনি মূলত কন্নড় চলচ্চিত্রে অভিনয় করে থাকেন। তিনি মডেলিং করার পর তিনি নীনে নীনে (২০০৮) ছবিতে অভিনয়ের মধ্য দিয়ে তার অভিনয় জীবন শুরু করেন। তিনি কন্নড় ছবি জলি ডেইজ (২০০৯) এবং কাল মানজা (২০১০) এ অভিনয় করে খ্যাতি অর্জন করেন।
কর্মজীবন
২০০৮ সালে মুক্তিপ্রাপ্ত ছবি নীনে নীনে তে অভিনয়ের মাধ্যমে ঐশ্বর্য নাগ এর চলচ্চিত্রে মূখ্য অভিনেত্রী হিসাবে অভিষেক ঘটে, তার বিপরীতে অভিনয় করেন ধন্য ও অনন্ত নাগ। সে সময় তার বয়স ছিল মাত্র ১৬ বছর। এই ছবিটি চাপের সাথে কাজ করে এবং প্রযুক্তিবিদদের ঝামেলা মোকাবেলা করেছে এবং এগুলো পরিপক্কভাবে মোকাবেলা করার জন্য প্রশংসা লাভ করে। ঐশ্বর্য অনন্ত নাগের বিরুদ্ধে নিজেকে ধরে রেখে দারুণ প্রশংসা লাভ করেন, এই ছবিতে অনন্ত নাগ তাঁর বাবার ভূমিকায় অভিনয় করেন। এরপর তিনি এমডি শ্রদ্ধার ছবি জলি ডেজে অভিনয় করেন। এটি ছিল তেলুগু ভাষায় জনপ্রিয় ছবি হ্যাপি ডেজ এর পুনঃনির্মান, ছবিটি সমালোচকদের নিকট বেশ প্রশংসিত হয়, তারা তাকে "কন্নড় চলচ্চিত্রের খুব ভাল নায়িকা উপাদান" বলে অভিহিত করে।
সংক্ষিপ্ত বিরতির পরে নাগকে কমেডি ছবি কাল মনজা-তে অভিনয় করতে দেখা যায়, ছবিটিতে অভিনেতা কোমল কুমারও অভিনয় করেন। ছবিটি অনুকূল পর্যালোচনার সাথে প্রশংসিত হয়েছিল এবং তার অভিনয় সমালোচকদের কাছে প্রশংসিত হয়েছিল। এরপর তিনি বিজয় রাঘভেন্দ্রের বিপরীতে ভিঘনা ছবিতে চুক্তিবদ্ধ হন, তবে ছবিটি নির্মাণ প্রক্রিয়ায় বেশ কিছু বিলম্ব হয়। ২০১৩ সালে তাঁর সবচেয়ে বেশি সংখ্যক ছবি মুক্তি পেতে দেখা যায়, যার মধ্যে প্রজওয়াল দেবরাজ অভিনীত জিদ্দি ছবিটি প্রথম মুক্তি পেয়েছিল। তিনি কমেডি চলচ্চিত্র লুজগালুতে অভিনয় করেন, বিজয় রাঘবেন্দ্রের বিপরীতে আরেকটি কমেডি ছবি হলো চেল্লা পিল্লি, চেতন চন্দ্রের বিপরীতে আরো একটি রোম্যান্টিক কমেডি পাতাইসু এন্ড যাত্রে। তিনি টি. এস. নাগভরণ পরিচালিত পরবর্তী ছবি বসুন্ধরায় মুখ্য চরিত্রে অভিনয় করেছেন। মুড্ডু মানসে ছবিতে ঐশ্বর্য নাগ একটি মুখ্য ভূমিকায় অভিনয় করছেন যেখানে তাকে সহজেই রয়্যাল এনফিল্ড চালিয়ে যেতে দেখা যায়। এই ভূমিকায় অভিনয়ের জন্য সমালোচকদের কাছ থেকে তিনি প্রচুর প্রশংসা লাভ করেন। নাগ ২০১৫ সালে যাত্রে ছবিতে একজন মিডিয়া রিপোর্টার হিসাবে অভিনয় করেন। নাগ বর্তমানে তার পরবর্তী ছবি "দ্য গুলাবি স্ট্রিট" এর শুটিং করছেন এবং ছবিটিতে মুখ্য চরিত্রে অভিনয় করছেন, ছবিটি অস্পষ্টভাবে বলিউডি ছবির রেওয়াজ দ্বারা অনুপ্রাণিত হয়েছে।
কার্ল ফার্দিনান্দ কোরি
কার্ল ফার্দিনান্দ কোরি, ফরমেমআরএস (৫ ডিসেম্বর, ১৮৯৬ - অক্টোবর ২০, ১৯৮৪) ছিলেন একজন অস্ট্রিয়ান-আমেরিকান বায়োকেমিস্ট এবং ফার্মাকোলজিস্ট যিনি প্রাগে জন্মগ্রহণ করেছিলেন (তখন অস্ট্রিয়া-হাঙ্গেরিতে, এখন চেক প্রজাতন্ত্রে) যিনি একসঙ্গে তার স্ত্রী গের্টি কোরি এবং আর্জেন্টিনার ফিজিওলজিস্ট বার্নার্ডো হাউসের সাথে, কীভাবে গ্লুকোজ ডেরিভেটিভ গ্লাইকোজেন (প্রাণী স্টার্চ) ভাঙ্গা এবং শক্তির উত্স হিসাবে ব্যবহারের জন্য শরীরে পুনরায় সংশ্লেষিত হয় তা আবিষ্কার করার জন্য ১৯৪৭ সালে নোবেল পুরস্কার পান।     ২০০৪ সালে, উভয় কোরিসকে তাদের কাজের স্বীকৃতি হিসাবে একটি জাতীয় ঐতিহাসিক রাসায়নিক ল্যান্ডমার্ক মনোনীত করা হয়েছিল যা কার্বোহাইড্রেট বিপাককে ব্যাখ্যা করেছিল।
আর্মেনীয় প্রেরিতীয় মণ্ডলী
আর্মেনীয় প্রেরিতীয় মণ্ডলী (Հայ Առաքելական Եկեղեցի) হল আর্মেনীয়দের জাতীয় মণ্ডলী। প্রাচ্যদেশীয় অর্থোদক্সির অন্তর্ভুক্ত এই মণ্ডলীটি অন্যতম প্রাচীন খ্রীষ্টান প্রতিষ্ঠান। প্রারম্ভিক ৪র্থ শতাব্দীতে আর্সাকীয় রাজবংশের রাজা তৃতীয় তিরিদাতের শাসনাধীন আর্মেনীয় রাজ্য ছিল প্রথম কোনো রাষ্ট্র যেটি খ্রিস্টধর্মকে রাষ্ট্রধর্ম হিসাবে গ্রহণ করেছিল। ঐতিহ্য মোতাবেক, এই মণ্ডলীটি খ্রীষ্টীয় ১ম শতাব্দীতে প্রেরিত বর্থলময় এবং প্রেরিত এদেশীয় থদ্দেয়ের প্রচারাভিযানের সময় উদ্ভূত হয়েছিল।
এটিকে কখনও কখনও আর্মেনীয় অর্থোডক্স মণ্ডলী বা আর্মেনীয় গ্রেগরীয় মণ্ডলী হিসাবে আখ্যায়িত করা হয়। গ্রেগরীয় মণ্ডলী অবিধাটি স্বয়ং মণ্ডলীটির পছন্দের নয় কেননা এটি প্রেরিত বর্থলময় ও থদেয়কে এর প্রতিষ্ঠাতা গণ্য করে এবং সন্ত দীপ্তিদাতা গ্রেগরীয়কে এর প্রথম দাপ্তরিক অধ্যক্ষ হিসাবে বিবেচনা করে৷ এটি কেবল আর্মেনীয় মণ্ডলী পরিচিত।
রকওয়ারব্লার
রকওয়ারব্লার (অগিমা সোলাটারিয়া) অস্ট্রেলিয়ার নিউ সাউথ ওয়েলস রাজ্যে স্থানীয় পাখির একমাত্র প্রজাতি। ইংরেজ শিল্পী এবং প্রকৃতিবিদ জন লেউইন ১৮০৮ সালে প্রথম ব্যক্তি হিসেবে রকওয়ারব্লার সম্মন্ধে ধারণা দেন। রকওয়ারব্লারের জেনেটিক কর্ম গুলি দেখিয়েছে যে এটি নিউ গিনির দুটি প্রজাতি মাউসওয়ারব্লারের সাথে সম্পর্কিত ছিল। এটি প্রায় ৯ মিলিয়ন বছর আগে অন্য দুটি প্রজাতির থেকে বিচ্ছিন্ন হয়েছিল। রকওয়ারবলার অফিসিয়াল নাম টি ইন্টারন্যাশনাল অর্নিথোলজিস্ট ইউনিয়ন দ্বারা মনোনীত করা হয়েছে। সাধারণ নামের মধ্যে এটিকে ছানি-পাখি, গুহা-পাখি, অরিগমা, রক-রবিন এবং স্যান্ডস্টোন রবিন নামেও ডাকা হয়।
একটি রকওয়ারবলার সাধারণত ১৪ সেমি দৈর্ঘ্যের কাছাকাছি হয়। এটি প্রধানত গাঢ় ধূসর-বাদামী রঙের, ডানা এবং পেছনের অংশ গাঢ় লাল-বাদামী, মুখ এবং কপাল দারুচিনি রঙের। সাদা গলা আর লেজ কালো। এর পছন্দের বাসস্থান উডল্যান্ড এবং প্রায়শই জলের কাছাকাছি। এর বিতরণ মধ্য পূর্ব নিউ সাউথ ওয়েলস, সিডনির ২৪ কিলোমিটার ব্যাসার্ধের মধ্যে। বর্তমানে এটি মানব-পরিবর্তিত বাসস্থান দ্বারা বিরূপভাবে প্রভাবিত হয়েছে, এবং এই অঞ্চলগুলিতে হ্রাস পেয়েছে।
লেফট্যানেন্ট জেনারেল
লেফট্যানেন্ট জেনারেল (Lieutenant general) বিভিন্ন দেশের সামরিক বাহিনীর পদবী। মূলত যুদ্ধক্ষেত্রের দ্বিতীয় সর্বোচ্চ ক্ষমতাধর ব্যক্তির পদ এটি। আধুনিক সামরিক বাহিনীতে এ পদটি জেনারেল পদবীর নিচে এবং মেজর জেনারেল পদবীর উপরে। নৌ-বাহিনীর ক্ষেত্রে একই পদের ব্যক্তির পদবী হচ্ছে ভাইস এডমিরাল এবং বিমান বাহিনীতে একই পদের ব্যক্তির পদবী হচ্ছে এয়ার মার্শাল। মার্কিন যুক্তরাষ্ট্র এবং ব্রিটেনে লেফটেন্যান্ট জেনারেলগণ সেনাবাহিনীর কোরের অধিনায়ক হয়ে থাকেন।
তথ্যসূত্র
فريق (رتبة عسكرية) General-Leytenant Генерал-лейтенант Tinent General Generálporučík Generalløjtnant Generalleutnant Αντιστράτηγος Lieutenant General Generalleŭtenanto Teniente general Kindralleitnant fa:سپهبد Lieutenant général General pukovnik Գեներալ լեյտենանտ Letnan Jenderal Tenente generale 中将 Lètnan Jéndral Generolas leitenantas Leftenan Jeneral Luitenant-generaal Generalløytnant Generalløytnant Generał broni Tenente-general General-locotenent Генерал-лейтенант Generálporučík Generalpodpolkovnik Генерал-потпуковник Generallöjtnant Korgeneral Генерал-лейтенант لیفٹیننٹ جنرل Trung tướng 中將
দ্য নাইটিংগেল
"দ্য নাইটিংগেল" ("Nattergalen") হান্স ক্রিশ্চিয়ান আন্দেরসেনের লেখা ১৮৪৩ সালের একটি রূপকথাধর্মী গল্প।
কাহিনি
"দ্য নাইটিংগেল" একটি রূপকথাধর্মী গল্প। চীনদেশে ছিল এক ছোট্ট ও সুকণ্ঠী নাইটিংগেল পাখি। একদিন রাজদরবারে ডাক পড়ল তার। রাজা নাইটিংগেলের গানে মুগ্ধ হয়ে তাকে রেখে দিলেন রাজসভাতেই, সোনার খাঁচায় পুরে। এবার তার প্রতিদ্বন্দ্বী হলো এক কলের নাইটিংগেল। গৎবাঁধা তার কণ্ঠ ও সুর। তবু সবাই তার প্রশংসায় পঞ্চমুখ। কলের নাইটিংগেলের প্রশংসায় অবহেলিত আসল নাইটিংগেল একদিন রাজপ্রাসাদ ত্যাগ করল। এরই মধ্যে কলের নাইটিংগেলের তার ছিঁড়ে গেল। তাকে মেরামত করা হলো বটে, তবে আগের মতো আর টানা বাজে না। রাজ্যে পড়ে গেল হাহাকার। রাজাও হলেন বেজায় অসুস্থ, পড়ে রইলেন বিছানায় নিথর। কিন্তু রাজা মারা যাননি, তবে মৃত্যুভীতি তাঁর বুকে চেপে বসেছে। আর মুমূর্ষু রাজা কলের নাইটিংগেল উদ্দেশ্যে বলছেন, গান গাও, গান! কিন্তু কলের নাইটিংগেল চুপ, কণ্ঠে তার গান নেই। ঠিক সে সময় জানালার বাইরে গান গেয়ে উঠল ছোট্ট সেই নাইটিংগেল, অপুর্ব সে সুর। গান তার আর থামে না। রাজ্যের এই দুর্দিনে রাজার প্রাণ রক্ষা করতে সে এসেছে ফিরে। সারারাত মধুর গান গেয়ে রাজাকে ঘুম পাড়াল নাইটিংগেল। সকালে রাজা জেগে উঠলেন–পেলেন নতুন জীবন, নতুন উৎসাহ। বিনিময়ে নাইটিংগেল কিছুই নিল না কৃতজ্ঞ রাজার কাছ থেকে। শুধু স্বাধীনভাবে রাজা, প্রজা, জেলে, চাষি সকলের জন্য দুঃখ-সুখের গান গাওয়ার ইচ্ছা ব্যক্ত করল আর সবার অগোচরে রাজাকে জানাতে চাইল রাজ্যের সত্যিকার সকল খবর।
জাতিসংঘে বাংলাদেশের স্থায়ী প্রতিনিধি
জাতিসংঘে বাংলাদেশের স্থায়ী প্রতিনিধি হলেন জাতিসংঘে বাংলাদেশের স্থায়ী মিশনের প্রধান। জাতিসংঘে বাংলাদেশের স্থায়ী প্রতিনিধি হলেন জাতিসংঘে বাংলাদেশের অগ্রণী প্রতিনিধি এবং রাষ্ট্রদূতের পদমর্যাদার অধিকারী।
হাতপিপায়াল
হাতপিপায়াল (Hatpipalya) ভারতের মধ্য প্রদেশ রাজ্যের দেওয়াস জেলার একটি নগর পঞ্চায়েত-শাসিত শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে হাতপিপায়াল শহরের জনসংখ্যা হল ১৫,৯৩৭ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৫৯%। পুরুষদের মধ্যে সাক্ষরতার হার ৭০% এবং নারীদের মধ্যে এই হার ৪৭%। সারা ভারতের সাক্ষরতার হার ৫৯.৫%, তার চাইতে হাতপিপায়াল এর সাক্ষরতার হার কম।
এই শহরের জনসংখ্যার ১৬% হল ৬ বছর বা তার কম বয়সী।
সিস্টো পাল্টি
সিস্টো পাল্টি হল রাশিয়ার সেন্ট পিটার্সবার্গের কাছে অনুষ্ঠিত বার্ষিক উন্মুক্ত শিল্পকলা সঙ্গীত উৎসব।
তথ্যসূত্র
<references group="" responsive="1">
সুগার ড্যাডি (ক্যান্ডি)
থাম্ব|300x300পিক্সেল| একটি অমোড়ানো বড় পপ
সুগার ড্যাডি হল টুটসি রোল ইন্ডাস্ট্রিজ দ্বারা তৈরি একটি কাঠির উপর একটি ক্যান্ডি বার যা মূলত একটি স্লো পোক, "অল ডে সাকার" এর মতো ক্যারামেলের একটি মাঝারি শক্ত ইট।
সুগার ড্যাডির উপর ভিত্তি করে এক কামড় আকারের ক্যারামেল-স্বাদযুক্ত জেলি বিন ক্যান্ডি সুগার বেবিজ নামে বাজারজাত করা হয়।
ইতিহাস
দ্য সুগার ড্যাডি ১৯২৫ সালে জেমস ও. ওয়েলচ কোম্পানি দ্বারা তৈরি করা হয়েছিল এবং মূলত তাকে "পাপা সাকার" বলা হত। ১৯৩২ সালে, কোম্পানিটি ক্যান্ডির নাম পরিবর্তন করে সুগার ড্যাডি করে। টুটসি রোল ইনকর্পোরেটেডের মতে, নাম পরিবর্তনের পরামর্শ দেওয়া হয়েছে "মিষ্টির উপর ভিত্তি করে।" জেমস ও. ওয়েলচ কোম্পানি ১৯৬৩ সালে নাবিস্কো (বর্তমানে মন্ডেলেজ ইন্টারন্যাশনাল) দ্বারা কেনা হয়েছিল। ১৯৮৮ সালে ওয়েলচ ব্র্যান্ডগুলি ওয়ার্নার-ল্যামবার্টের কাছে বিক্রি হয়েছিল; টুটসি রোল ইন্ডাস্ট্রিজ ১৯৯৩ সালে তাদের অধিগ্রহণ করে।
পুষ্টি
আজ, সুগার ড্যাডি ক্যান্ডি দুটি স্ট্যান্ডার্ড আকারে উত্পাদিত হয়, জুনিয়র পপ, ৫৩ কিলো-ক্যালরির এবং বড় পপ, ২০০ কিলো-ক্যালরির। ভ্যালেন্টাইনস ডে এবং ক্রিসমাসের জন্য রয়েছে, বড় আকারের হাফ পাউন্ড, ৯৬৪ কিলো-ক্যালরি এবং এক পাউন্ড, ১৯২৮ কিলো-ক্যালরি।
মারিয়া মের্কাদের
মারিয়া দে লা আসুনিসান মের্কাদের ফোর্ডাডা (৬ মার্চ ১৯১৮ – ২৬ জানুয়ারি ২০১১১) একজন স্প্যানিশ চলচ্চিত্র অভিনেত্রী যিনি ১৯২৩ থেকে ১৯৯২ পর্যন্ত ৪০ টি ছবিতে অভিনয় করেছিলেন। তিনি চলচ্চিত্র পরিচালক ভিটোরিও ডি সিকারের দ্বিতীয় স্ত্রী ছিলেন। ১৯৪০ সালে মেক্সিকোয় তার সৎ ভাই রামান মারক্যাডার লিওন ট্রটস্কিকে হত্যা করেছিলো।
সায়াকা ওসাকাবে
সায়াকা ওসাকাবে হলেন জাপানি নারী অধিকার কর্মী। তার প্রচেষ্টায় দেশটিতে মাতৃত্বকালীন সময়ে নারীদের হয়রানিকে অবৈধ বলে ঘোষণা করা হয়েছে। ২০১৫ সালে তাকে আন্তর্জাতিক সাহসী নারী পুরস্কার প্রদান করা হয়।
জীবনী
সায়াকা ওসাকাবে ১৯৭৮ সালে জন্মগ্রহণ করেছিলেন। তিনি যখন গর্ভবতী হন, তখন একটি সাময়িকীর সম্পাদক হিসেবে দায়িত্ব পালন করছিলেন। তাকে কম সময় কাজ করার সুযোগ প্রদানের পরিবর্তে সে সময়ে সাময়িকীটির মালিক তাকে চাকরি ছাড়ার জন্য চাপ প্রয়োগ করতে থাকে। দুইবার গর্ভস্রাব হবার পর, তিনি ছুটির জন্য দরখাস্ত করলে তার দরখাস্ত নামঞ্জুর হয়। ফলশ্রুতিতে, চাকরি ছাড়েন সায়াকা ওসাকাবে ও শ্রম আদালতে বিষয়টি নিয়ে মামলা করেন। ২০১৪ সালে তিনি মামলায় জেতেন এবং মাতাহারা নেট নামের একটি সংগঠন গঠন করেন। সংস্থাটি দেশটিতে নারী অধিকার প্রতিষ্ঠায় অবদান রেখে চলেছে।
ওয়ার্ল্ড ইকোনমিক ফোরাম কর্মক্ষেত্রে লৈঙ্গিক সমতা সূচকে জাপানকে ১০৪ নাম্বারে রেখেছে এবং পরিসংখ্যান বলে যে, জাপানের এক চতুর্থাংশ নারী গর্ভকালীন সময়ে হয়রানির শিকার হয়েছেন। জাপানি আইন দেশটিতে গর্ভবতী নারীদের গর্ভকালীন সময়ে কম পরিশ্রম ও ১৪ সপ্তাহ মাতৃত্বকালীন/পিতৃত্বকালীন ছুটি মঞ্জুর করলেও চাকরি হারানোর ভয়ে অধিকাংশ নারীই এটা নিতে পারেন না।
২০১৪ সালের সেপ্টেম্বর মাসের ১৮ তারিখে মাতাহার নেটের সদস্যরা এই ঘটনার পরিপ্রেক্ষিতে দেশটির সুপ্রিম কোর্টে এই বিষয় নিয়ে ট্রায়ালে যোগ দেন। হাসপাতালে কর্মরত একজন নারীকে গর্ভকালীন সময়ে চাকরি থেকে বরখাস্ত করা হয়েছিল। দেশটির নিম্ন আদালত এটিকে হাসপাতালের অভ্যন্তরীণ ব্যাপার বলে রায় দিয়েছিল, যেখানে জাপানি আইনে গর্ভকালীন সময়ে নারীদের চাকরি থেকে বরখাস্তকরণ পুরোপুরিভাবে অবৈধ। ২০১৪ সালের ২৩ অক্টোবর উচ্চ আদালত মামলার রায় পরিবর্তন করে এবং গর্ভকালীন সময়ে চাকরি থেকে বরখাস্তকরণ সহ অন্যান্য হয়রানির বিরুদ্ধে রুল জারি করে।
সায়াকা ওসাকাবে নারী ক্ষমতায়ন নিয়ে তার দেশে কাজ করে চলেছেন মাতাহারি নেটকে সাথে নিয়ে।
সম্মাননা
২০১৫ সালে তাকে আন্তর্জাতিক সাহসী নারী পুরস্কার প্রদান করে মার্কিন পররাষ্ট্র দফতর।
তেঙ্গাই শ্রীনিবাস
তেঙ্গাই শ্রীনিবাস (১৯৩৭-১৯৮৭) ভারতের তামিল চলচ্চিত্র জগতের একজন অভিনেতা ছিলেন। তিনি চলচ্চিত্রে অভিনয় ছাড়াও মঞ্চ নাটকে অভিনয় করতেন, এবং তার কর্মজীবন মঞ্চনাটকের দ্বারাই শুরু হয়েছিলো, তিনি ষাটের দশকে তার চলচ্চিত্র কর্মজীবন শুরু করেছিলেন। তামিল ভাষায় তেঙ্গাই শব্দের অর্থ নারকেল এবং তাকে তার নামের আগে তেঙ্গাই দেওয়া হয় তার কাল মানাম নামের একটি মঞ্চ নাটকে অভিনয়ের জন্য যেখানে তিনি নারকেল বিক্রেতার চরিত্রে অভিনয় করেছিলেন। কৌতুক চরিত্রে অভিনয় ছাড়াও তিনি বিভিন্ন চলচ্চিত্রে মুখ্য এবং খল চরিত্রেও অভিনয় করেছিলেন।
পূর্ব জীবন
শ্রীনিবাস ১৯৩৭ সালের ২১শে অক্টোবর তুতিকোরিন জেলাতে জন্মগ্রহণ করেন, তার পিতার নাম ছিলো রাজাবেল মুদালিয়ার এবং মাতার নাম সুবাম্মাল। তার দুই বোন ছিলো। শ্রীনিবাসের বয়স যখন সাত তখন তার পরিবার চেন্নাইতে স্থানান্তরিত হয়। শ্রীনিবাসের বাবা একজন মঞ্চনাটক অভিনেতা ছিলেন এবং শ্রীনিবাসকে অভিনেতা হতে এটা অনুপ্রাণিত করেছিলো।
বিদ্যালয় শেষ করে শ্রীনিবাস চেন্নাইতে ইনটেগ্র্যাল কোচ ফ্যাক্টরিতে যোগ দেন এবং পরে তার থিয়েটার কর্মজীবন শুরু করেন রেলওয়ে ড্রামাটিক ক্লাবে। শ্রীনিবাস অভিনীত প্রথম মঞ্চ নাটক ছিলো তার পিতার 'গালাট্টা কল্যাণম'। শ্রীনিবাস কে. কন্ননের মঞ্চ নাটকেও অভিনয় করেছিলেন এবং তার একটি নাটক 'কাল মানাম'-এ তিনি নারকেল বিক্রেতার চরিত্রে অভিনয় করেছিলেন। কৌতুক শিল্পী কে. এ. তাঙ্গাবেলু শ্রীনিবাসের কাল মানামের নাটকের অভিনয় দেখে শ্রীনিবাসের নাম 'তেঙ্গাই শ্রীনিবাস' রাখেন, তেঙ্গাই শব্দের অর্থ হছে নারকেল। সেখান থেকেই শ্রীনিবাস তেঙ্গাই শ্রীনিবাস নামে পরিচিত হয়ে ওঠেন।
কর্মজীবন
শ্রীনিবাস অভিনীত প্রথম চলচ্চিত্র ছিলো রহস্য রোমাঞ্চকর চলচ্চিত্র ওরু ভিরাল যেটি ১৯৬৫ সালে মুক্তি পেয়েছিলো। চলচ্চিত্রটিতে তিনি একজন গোয়েন্দা চরিত্রে অভিনয় করেছিলেন এবং এটি ব্যবসাসফল ছিলো। শ্রীনিবাসের এরপর ১৯৬৫ সালেই মুক্তি পাওয়া ইরাভুম পাগালুম-এ মুখ্য ভূমিকায় অভিনয় করার কথা ছিলো কিন্তু অভিনেতা জয়শঙ্করের জন্য তাকে এই প্রকল্প থেকে বাদ দেওয়া হয়, শ্রীনিবাস এবং জয়শঙ্কর পরে ভালো বন্ধু হয়ে ওঠেন এবং জয়শঙ্করের শুরুর দিকের প্রায় ৮০ শতাংশ চলচ্চিত্রে অভিনয় করেন।
শ্রীনিবাস অধিকাংশ ক্ষেত্রেই কৌতুক শিল্পী বা সহ-অভিনেতা চরিত্রে অভিনয় করেছিলেন। তার অভিনীত উল্লেখযোগ্য চরিত্রগুলোর মধ্যে আছে নকল গুরুস্বামী এবং আদর্শ শিল্পপতির চরিত্র, তিনি নকল গুরুস্বামী চরিত্রে কাসেতান কাডাভুলাডা চলচ্চিত্র এবং আদর্শ শিল্পপতির চরিত্রে তিল্লু মুল্লু চলচ্চিত্রে অভিনয় করেন। ২০১৩ সালে ফোর্বস ইন্ডিয়া তার তিল্লু মুল্লু চলচ্চিত্রের অভিনয়ের প্রশংসা করে, সাথে সাথে চলচ্চিত্রটিতে রজনীকান্তের অভিনয়ও প্রশংসিত হয়েছিলো "ভারতীয় চলচ্চিত্রের ইতিহাসে সেরা ২৫টি অভিনয় দক্ষতা" তালিকায়। শ্রীনিবাস খল চরিত্রেও অভিনয় করেন, তন্মধ্যে রয়েছে এস. পি. মুথুরমণ পরিচালিত চলচ্চিত্র মায়াংগুকিরাল ওরু মাদু যেটাতে তিনি একজন ব্ল্যাকমেইলিং ফটোগ্রাফারের চরিত্রে অভিনয় করেছিলেন।
তিনি কবি বালির মঞ্চ নাটক শ্রী কৃষ্ণ বিজয়মে অভিনয় করেন, যেটার উপর ভিত্তি করে পরে চলচ্চিত্র কলিয়ুগা কান্নান তৈরি করা হয়। চলচ্চিত্রটিতে প্রথমে শিবাজি গণেশনকে নেওয়ার কথা ভাবা হয়েছিলো, কিন্তু শিবাজি মঞ্চ নাটকে শ্রীনিবাসের অভিনয় দেখে প্রশংসিত হয়ে তাকেই চলচ্চিত্রটিতে নিতে অনুরোধ করেন। কলিয়ুগা কান্নান ব্যবসাসফল হয় এবং শ্রীনিবাস অভিনীত অন্যতম সেরা চলচ্চিত্র হিসেবে বিবেচিত হয়ে যায়। শ্রীনিবাসের অন্যান্য চলচ্চিত্রগুলোর মধ্যে রয়েছে যেগুলোতে তিনি মুখ্য ভূমিকায় অভিনয় করেছিলেন নানড্রি কারাঙ্গাল, শ্রী রামাজায়াম, পোর্টার পোন্নুস্বামী এবং আড়ুক্কু মল্লি যেটা বক্স অফিস সফল ছিলো। ১৯৮৭ সালে শ্রীনিবাস কৃষ্ণন ভান্দান নামের একটি চলচ্চিত্র প্রযোজনা করেন যেখানে মুখ্য ভূমিকায় শিবাজি গণেশন ছিলেন, চলচ্চিত্রটি ব্যবসা করতে পারেনি এবং শ্রীনিবাস এই জন্য আর্থিক সমস্যায় পড়েছিলেন।
মৃত্যু
শ্রীনিবাস ১৯৮৭ সালে তার মসীর মৃতদেহ সৎকার করার জন্য ব্যাঙ্গালোরে যান এবং হঠাৎ স্ট্রোক করেন। ভালো চিকিৎসা করানো সত্ত্বেও তিনি ৯ নভেম্বর ১৯৮৭ তারিখে মারা যান। তার মৃতদেহ চেন্নাইয়ের গোপালপুরমের রামস্বামী সড়কে আনা হয়। তার মৃতদেহ সৎকারে চলচ্চিত্রের অনেক ভক্ত এবং ইন্ডাস্ট্রির অনেক লোকের সমাগম হয়েছিলো।
ব্যক্তিগত জীবন
শ্রীনিবাসের স্ত্রীর নাম ছিলো লক্ষ্মী। এই দম্পতির দুই কন্যা এবং পুত্র সন্তান রয়েছে, কন্যাদ্বয়ের নাম গীতালক্ষ্মী এবং রাজেশ্বরী এবং পুত্রের নাম শিবশঙ্কর।
সুরা দীঘির ধাপ
সুরা দীঘির ধাপ বা সুরা দীঘির ঢিবি বাংলাদেশের রাজশাহী বিভাগে অবস্থিত একটি প্রাচীন স্থাপনা। এটি মূলত বগুড়া জেলার শিবগঞ্জ উপজেলায় অবস্থিত যা কাঞ্জির হাঁড়ি ঢিবি থেকে ২০০ মিটার উত্তর-পূর্বে এবং সুরা দিঘি নামের দীঘির দক্ষিণ পূর্ব কোণ থেকে ১০০ মিটার দক্ষিণ পূর্বে রয়েছে। এটি  যে প্রাচীন কীর্তির ধ্বংসাবশেষ আছে তাই সুরা দীঘির ধাপ। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।
উরি আম
উরি আম (বৈজ্ঞানিক নাম: Mangifera laurina) হচ্ছে Anacardiaceae পরিবারের একটি আমের প্রজাতি। এটি প্রথম ১৮৫০ সালে রেকর্ড করা হয়।
আবদুল হালিম (দিনাজপুরের রাজনীতিবিদ)
আবদুল হালিম বাংলাদেশের দিনাজপুর জেলার রাজনীতিবিদ, আইনজীবী ও দিনাজপুর-৪ আসনের সাবেক সংসদ সদস্য।
রাজনৈতিক জীবন
আবদুল হালিম একজন আইনজীবী ও দিনাজপুর জেলা বিএনপির সদস্য। তিনি ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে দিনাজপুর-৪ আসন থেকে সংসদ সদস্য নির্বাচিত হন। ১২ জুন ১৯৯৬ সালের সপ্তম জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তিনি দিনাজপুর-৪ আসন থেকে পরাজিত হন।
ইফতেখারুজ্জামান
ইফতেখারুজ্জামান ট্রান্সপারেন্সি ইন্টারন্যাশনাল বাংলাদেশের নির্বাহী পরিচালক।
জীবনের প্রথমার্ধ
ইফতেখারুজ্জামান ১৯৬৮ সালে মাধ্যমিক ও মাধ্যমিক শিক্ষা বোর্ড, যশোরের অধীনে তার উচ্চ বিদ্যালয় শেষ করেন। ঢাকা বিশ্ববিদ্যালয় থেকে অর্থনীতিতে স্নাতক ডিগ্রি অর্জন করেন। তিনি অর্থনীতিতে স্নাতক অধ্যয়ন সম্পন্ন করেন রকলা ইউনিভার্সিটি অফ ইকোনমিক্স থেকে। তিনি এসজিএইচ ওয়ারশ স্কুল অফ ইকোনমিক্স থেকে পিএইচডি অর্জন করেন। ১৯৮৮ থেকে ১৯৮৯ সাল পর্যন্ত আন্তর্জাতিক সম্পর্কের বিষয়ে টোকিও বিশ্ববিদ্যালয় থেকে তার পোস্ট ডক গবেষণা করেছেন।
কর্মজীবন
ইফতেখারুজ্জামান ১৯৮২ থেকে ১৯৯৫ সাল পর্যন্ত বাংলাদেশ ইনস্টিটিউট অফ ইন্টারন্যাশনাল অ্যান্ড স্ট্র্যাটেজিক স্টাডিজের একজন গবেষক এবং গবেষণা পরিচালক ছিলেন।
১৯৯১ থেকে ২০০৪ সাল পর্যন্ত, ইফতেখারুজ্জামান বাংলাদেশ ফ্রিডম ফাউন্ডেশনের নির্বাহী পরিচালক ছিলেন। বাংলাদেশ ফ্রিডম ফাউন্ডেশন ত্যাগ করার পর তিনি ২০০৪ সালের সেপ্টেম্বরে ট্রান্সপারেন্সি ইন্টারন্যাশনাল বাংলাদেশের নির্বাহী পরিচালক হিসেবে যোগদান করেন।
২০০৭ সালের অক্টোবরে, ইফতেখারুজ্জামান ট্রান্সপারেন্স ইন্টারন্যাশনাল বাংলাদেশ রিপোর্টের পক্ষে বেসরকারী সংস্থায় দুর্নীতির বিষয়ে অ্যাসোসিয়েশন অব ডেভেলপমেন্ট এজেন্সিজ ইন বাংলাদেশের দ্বারা আক্রমণের পর তা রক্ষা করেন।
ইফতেখারুজ্জামান ২০০৮, ২০১২ এবং ২০১৫ সালে ট্রান্সপারেন্সি ইন্টারন্যাশনালের আন্তর্জাতিক পরিচালনা পর্ষদে নির্বাচিত হন। জানুয়ারী ২০০৮ সালে, তিনি বিবিসি ওয়ার্ল্ড সার্ভিস ট্রাস্ট এবং বিবিসি বাংলা সার্ভিস দ্বারা আয়োজিত বিবিসি বাংলাদেশ সংলাপের একটি সম্মেলনে প্যানেলিস্ট ছিলেন।
ইফতেখারুজ্জামান ২০১২ সালে পদ্মা সেতু দুর্নীতি কেলেঙ্কারির কারণে পদ্মা সেতুর জন্য বিশ্বব্যাংকের ঋণ বাতিলকে সরকারের জন্য একটি "অ্যাসিড পরীক্ষা" বলে অভিহিত করেন। ২০১৪ সালে, তিনি সতর্ক করেছিলেন যে বাংলাদেশ একটি ক্লেপ্টোক্রেসিতে পরিণত হওয়ার পথে।
২০১৫ সালের মে মাসে, ইফতেখারুজ্জামান বিশ্বব্যাংক কর্তৃক গ্লোবাল পার্টনারশিপ ফোরাম ফর সোশ্যাল অ্যাকাউন্টিবিলিটি অ্যাওয়ার্ডে ভূষিত হন। ২০১৯ সালে, তিনি ভিআইপিদের দ্বারা ক্ষমতার অপব্যবহারের কারণে নীতি সংস্কারের আহ্বান জানিয়েছিলেন। তিনি ২০১৯ সালে নুসরাত জাহান রাফি হত্যাকে সরকারের জন্য একটি "অ্যাসিড পরীক্ষা" বলে অভিহিত করেছিলেন।
ট্রান্সপারেন্সি ইন্টারন্যাশনাল বাংলাদেশ এবং ইফতেখারুজ্জামানের মতে, দুর্নীতি দমন কমিশন স্বাধীন সংস্থা হিসেবে নয়, আওয়ামী লীগের প্রভাবে কাজ করছে। তিনি বাংলাদেশে কোভিড-১৯ মহামারী চলাকালীন কোভিড-১৯ ভ্যাকসিন বিতরণে আরও স্বচ্ছতার আহ্বান জানিয়েছেন।
ভারবাহী স্তম্ভ
স্থাপত্যবিদ্যায় ভারবাহী স্তম্ভ বলতে কোনও কাঠামো বা উপরিকাঠামোকে (যেমন সেতু বা খিলান) ঠেকা তথা অবলম্বন প্রদানকারী উল্লম্ব একটি কাঠামোকে বোঝায়। দুইটি উন্মুক্ত খোপের মধ্যবর্তী স্থানে অবস্থিত কোনও কাঠামোগত প্রাচীরের খণ্ডবিশেষ ভারবাহী স্তম্ভের ভূমিকা পালন করতে পারে। স্বাধীনভাবে দণ্ডায়মান বা বহিস্থ প্রাচীরগুলির শেষপ্রান্তে বা কোণায় ভারবাহী স্তম্ভ থাকতে পারে।
ভারবাহী স্তম্ভকে ইংরেজি পরিভাষায় "পিয়ার" (Pier) বলে।
বর্ণনা
কোনও ভারবাহী সবচেয়ে সরল প্রস্থচ্ছেদ বর্গাকৃতি বা আয়তাকৃতি হয়ে থাকে, তবে অন্যান্য আকৃতিও বিরল নয়। মধ্যযুগীয় স্থাপত্যবিদ্যায় বিশাল গুরুভার বৃত্তাকার অবলম্ব (যেগুলিকে ঢোলাকৃতি ভারবাহী স্তম্ভ বলা হয়), ক্রুশাকৃতি ভারবাহী স্তম্ভ এবং যৌগিক ভারবাহী স্তম্ভ খুবই সাধারণ কিছু স্থাপত্য উপাদান ছিল।
স্তম্ভ বা থাম বা পিলপা সমজাতীয় উল্লম্ব দণ্ডায়মান অবলম্বন, তবে সেটি একটি গোল ভিত্তির উপরে দাঁড়িয়ে থাকে। যেসব ভবনের ভারবাহী স্তম্ভগুলির সারির মাঝে একের পর এক আন্তঃস্তম্ভ শূন্যস্থান (bay) থাকে, যেগুলিতে জানাল বা দরজা বসানো হতে পারে।
সেতুর ভারবাহী স্তম্ভ
একক অবলম্ব-ব্যাপ্তির সেতুগুলির দুই প্রান্তের প্রতিটিতে একটি করে অন্তাবলম্বন থাকে, যেগুলি সেতুর ভার বহন করে এবং সেতুর প্রবেশমুখে ভরা মাটির পার্শ্বিক চলন প্রতিরোধে ধারক প্রাচীর হিসেবে কাজ করে। কিন্তু একাধিক অবলম্ব-ব্যাপ্তিবিশিষ্ট সেতুগুলিতে এই দুই প্রান্তের দুইটি অন্তাবলম্বন ছাড়াও প্রতিটি অবলম্ব-ব্যাপ্তির আড়কাঠামোকে ঠেকা দিতে ভারবাহী স্তম্ভের প্রয়োজন হয়। শীতল জলবায়ুতে সেতুর ভারবাহী স্তম্ভের উজান প্রান্তটিতে একটি রক্ষাপ্রাকার (Starling) থাকে, যাতে বরফগলা জলের সর্বোচ্চ প্রবাহের মৌসুমে ভাঙা বরফের চাকতি যেন স্তম্ভে আটকা না পড়ে। রক্ষাপ্রাকারটির উজানের প্রান্তটি ধারালো হয়ে থাকে, যাকে কদাচিৎ জলছেদক (Cutwater) বলে। জলছেদক প্রান্তটি কংক্রিট বা পাথরে নির্মিত হতে পারে, তবে প্রায়শই এটির উপরে একটি ইস্পাতের কোণাটুপি পরানো থাকে, যাতে ভাসমান বরফখণ্ড যখন স্তম্ভে আঘাত করে, তখন স্তম্ভে যেন ঘষা না লাগে এবং বরফের আঘাত যেন একটি বিন্দুতে কেন্দ্রীভূত হয়ে বরফখণ্ডটি ভেঙে যায়। শীতল জলবায়ুতে রক্ষাপ্রাকারটি সাধারণত ৪৫ ডিগ্রি কোণে ঢালু থাকে, ফলে বরফকে ঠেলা প্রদানকারী জলপ্রবাহের বরফে ভাটিমুখী প্রান্তটিকে উত্তোলনের প্রবণতা সৃষ্টি হয়, এবং এভাবে জলপ্রবাহের অনুভূমিক বলটি উল্লম্ব বলে রূপান্তরিত হয়ে বরফের অপেক্ষাকৃত পাতলা প্রস্থচ্ছেদের উপর বলপ্রয়োগ করে, যতক্ষণ না বরফের অবলম্বহীন ওজন বরফখণ্ডটিকে ভেঙে ফেলে এবং সেটি স্তম্ভের দুই পাশ দিয়ে পাশ কাটিয়ে চলে যেতে পারে।
সন্তু পিতরের বাজিলিকা (স্তম্ভশোভিত মহাগির্জা)
দোনাতো ব্রামান্তে'র রচিত রোমের সন্তু পিতরের বাজিলিকার (স্তম্ভশোভিত মহাগির্জা) মূল নকশাটিতে সমৃদ্ধ গ্রন্থিবিশিষ্ট ভারবাহী স্তম্ভসারি আছে। কেন্দ্রীয় ছেদবিন্দুটিতে অবস্থিত গম্বুজটির ভার বহন করছে চারটি ভারবাহী স্তম্ভ। এই ভারবাহী স্তম্ভগুলি পরবর্তীতে গম্বুজের বিশাল ওজন বহন করার জন্য অতিরিক্ত ছোট হিসেবে পরিগণিত হয় এবং পরে মিকেলাঞ্জেলো এগুলির পরিবর্তন সাধন করেন।
প্রতিটি বহিঃপ্রাচীর থেকে যে চারটি গৃহকোণ (apse) বাইরের দিকে প্রসারিত হয়েছে, সেগুলির ভারবাহী স্তম্ভগুলিও শক্তিশালী এবং উপরিস্থিত অর্ধগম্বুজগুলির বহির্মুখী বল সহ্য করতে সক্ষম। ভারবাহী স্তম্ভগুলির মধ্যবর্তী প্রাচীরগুলিতে অনেক কুলুঙ্গি বা ফোকর থাকে।
হানাফী মসজিদ বাউরগুইবার
হানাফী মসজিদ বাউরগুইবার (আরবি: جامع بورقيبة) তিউনিসিয়ার মোনাস্টিরে (ইন্ডিপেন্ডেন্ট স্ট্রিট) অবস্থিত একটি মসজিদ। এই মসজিদটি তিউনিসিয়ার প্রথম রাষ্ট্রপতি হাবিব বোরগুইবাকে উৎসর্গীকৃত।
ইতিহাস
১৯৬৩ সালে তাইয়েব বোজিগেন্ডা এই মসজিদটি নির্মাণ করেছন। এই মসজিদে একটি ঐতিহ্যবাহী স্থাপনা তৈরি করা হয়েছে, যা তিউনিসের হামমৌদা পাচা মসজিদের উপর ভিত্তি করে নির্মাণ করা হয়েছিল।
সোনাইছড়ি ইউনিয়ন, সীতাকুণ্ড
সোনাইছড়ি বাংলাদেশের চট্টগ্রাম জেলার সীতাকুণ্ড উপজেলার অন্তর্গত একটি ইউনিয়ন।
আয়তন
সোনাইছড়ি ইউনিয়নের আয়তন ৯২৪৮ একর (৩৭.৪৩ বর্গ কিলোমিটার)। এটি সীতাকুণ্ড উপজেলার সবচেয়ে বড় ইউনিয়ন।
জনসংখ্যা
২০১১ সালের পরিসংখ্যান অনুযায়ী সোনাইছড়ি ইউনিয়নের লোকসংখ্যা ৩৮,৭৮০ জন। এর মধ্যে পুরুষ ২৩,৯৬৪ জন এবং মহিলা ১৪,৮১৬ জন
অবস্থান ও সীমানা
সীতাকুণ্ড উপজেলার দক্ষিণাংশে সোনাইছড়ি ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১৮ কিলোমিটার। এ ইউনিয়নের উত্তরে কুমিরা ইউনিয়ন; পূর্বে হাটহাজারী পৌরসভা, হাটহাজারী উপজেলার ফতেপুর ইউনিয়ন ও চট্টগ্রাম সিটি কর্পোরেশনের ১নং দক্ষিণ পাহাড়তলী ওয়ার্ড; দক্ষিণে ভাটিয়ারী ইউনিয়ন এবং পশ্চিমে ভাটিয়ারী ইউনিয়ন, সন্দ্বীপ চ্যানেল ও সন্দ্বীপ উপজেলার মগধরা ইউনিয়ন অবস্থিত।
প্রশাসনিক কাঠামো
সোনাইছড়ি ইউনিয়ন সীতাকুণ্ড উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম সীতাকুণ্ড মডেল থানার আওতাধীন। এটি জাতীয় সংসদের ২৮১নং নির্বাচনী এলাকা চট্টগ্রাম-৪ এর অংশ।
ওয়ার্ডভিত্তিক এ ইউনিয়নের গ্রামগুলো হল:
নামকরণ
সোনাইছড়ি ইউনিয়নের নামকরণ করা হয়েছিল সোনাইছড়ি খালের নামের উপর ভিত্তি করে। পাহাড়ের উপকূল থেকে বয়ে আসা অবিরাম পানির স্রোতের কারণে তৈরি হয়েছিল সোনাইছড়ি খাল আর এর নামানুসারেই এই ইউনিয়নের নাম রাখা হয় সোনাইছড়ি ইউনিয়ন। অন্য মতে লোকমুখে কথিত আছে যে, সোনাইছড়ি ইউনিয়নের নামকরণ করা হয়েছিল সোনাইছড়ি খালের উপর দিয়ে স্বর্ণের তৈরি নৌকা চলতে দেখা গিয়েছিল। এই কারণে এর নামকরণ করা হয়েছিল সোনাইছড়ি।
শিক্ষা ব্যবস্থা
সোনাইছড়ি ইউনিয়নের সাক্ষরতার হার ৬১.৯৭%। এ ইউনিয়নে ১টি বিশ্ববিদ্যালয়, ১টি স্কুল এন্ড কলেজ, ২টি মাদ্রাসা, ৪টি মাধ্যমিক বিদ্যালয় ও ৭টি প্রাথমিক বিদ্যালয় রয়েছে।
যোগাযোগ ব্যবস্থা
সোনাইছড়ি ইউনিয়নে যোগাযোগের প্রধান সড়ক ঢাকা-চট্টগ্রাম মহাসড়ক। সব ধরনের যানবাহনের মাধ্যমে যোগাযোগ করা যায়। এছাড়াও রয়েছে ঢাকা-চট্টগ্রাম রেলপথ (কুমিরা স্টেশন)।
খাল ও নদী
সোনাইছড়ি ইউনিয়নের পশ্চিম পাশে সন্দ্বীপ চ্যানেল। এছাড়া এ ইউনিয়নের উপর দিয়ে প্রবাহিত হচ্ছে ঘোড়ামরা খাল, দক্ষিণ ঘোড়ামরা নাপিতা ছড়া খাল, বার আউলিয়া খাল, দক্ষিণ সোনাইছড়ি হাড়িবাড়ী খাল এবং মদনহাট ইছামতি খাল।
হাট-বাজার
সোনাইছড়ি ইউনিয়নের প্রধান ৩টি হাট/বাজার হল জোরামতল বাজার, ফুলতলা বাজার এবং মদনহাট বাজার।তবে বারআউলিয়া প্রধান প্রাণ কেন্দ্র
স্যামুয়েল টিকেল
কর্নেল স্যামুয়েল রিচার্ড টিকেল (১৯ আগস্ট, ১৮১১ - ২০ এপ্রিল, ১৮৭৫) একজন ব্রিটিশ সেনা কর্মকর্তা, চিত্রশিল্পী ও পক্ষীবিদ। তার প্রধান কর্মক্ষেত্র ছিল ভারত ও বার্মায় (তৎকালীন মায়ানমার)।
সংক্ষিপ্ত জীবনী
টিকেল ভারতের কটকে জন্মগ্রহণ করেন। ইংল্যান্ডে পড়াশোনা শেষ করে তিনি ভারতে ফিরে আসেন এবং উনিশ বছর বয়সে বেঙ্গল নেটিভ ইনফ্যান্ট্রিতে যোগদান করেন। ১৯৪০ সাল পর্যন্ত তিনি বাংলায় অবস্থান করেন। পরবর্তীতে তাকে ব্রায়ান হজসনের রক্ষীবাহিনীর প্রধান করে কাঠমুন্ডুতে প্রেরণ করা হয়। ১৯৪৩ সালে তিনি বাংলায় ফেরৎ আসেন। ১৯৪৭ সালে তাকে ক্যাপ্টেন পদমর্যাদা দিয়ে মায়ানমারে পাঠানো হয়।
ভারতে অবস্থানকালে তিনি সেখানকার স্তন্যপায়ী ও পাখি সম্পর্কে গুরুত্বপূর্ণ অবদান রাখেন। পর্যবেক্ষণ ও নমুনা সংগ্রহের মাধ্যমে তিনি সে অঞ্চলের জীববৈচিত্র্য সম্পর্কে নতুন নতুন মূল্যবান তথ্য আবিষ্কার করেন। জার্নাল অফ দ্য এশিয়াটিক সোসাইটি অফ বেঙ্গল- এর ১৭তম খণ্ডে তিনি মূল্যবান অবদান রাখেন। ১৮তম খণ্ডে তিনি বার্মা সম্পর্কে একটি রিপোর্ট লেখেন। তিনি অর্নিথগনমোন ও ওল্ড লগ এই দুই ছদ্মনামে লিখতেন।
জেরদান শাচিরি
জেরদান শাচিরি (Xherdan Shaqiri, ; জন্ম: ১০ অক্টোবর ১৯৯১; এছাড়াও জেরদান শাকিরি নামে পরিচিত) হলেন একজন সুইজারল্যান্ডীয় পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব লিভারপুল এবং সুইজারল্যান্ড জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় এবং আক্রমণাত্মক মধ্যমাঠের খেলোয়াড় হিসেবে খেলে থাকেন।
স্যামুয়েল টিকেল
সংক্ষিপ্ত জীবনী
১৮৬৫ সালে তিনি অবসর গ্রহণ করেন এবং চ্যানেল দ্বীপপুঞ্জে স্থায়ী হন। ১৮৭০ সালে চোখের প্রদাহে তিনি তার দৃষ্টিশক্তি হারান। ইলাস্ট্রেশন অফ ইন্ডিয়ান অর্নিথোলজি নামক একটি বইয়ের উপর তিনি কাজ করছিলেন, দৃষ্টিশক্তি হারানোর ফলে তার এ কাজ বন্ধ হয়ে যায়। মৃত্যুর আগে তার এ অসমাপ্ত কাজটি তিনি জ্যুলজিক্যাল সোসাইটি অব লন্ডনে দান করে যান। চেল্টেনহ্যামে ১৮৭৫ সালে তিনি মৃত্যুবরণ করেন।
প্রজাতিসমূহ
কয়েক প্রজাতির নাম টিকেলের নামে রাখা হয়েছে। প্রজাতিগুলো হল: একটি প্রজাতির নাম তার স্ত্রীর নামে রাখা হয়েছে:
জেরদান শাচিরি
২০০৭ সালে, শাচিরি সুইজারল্যান্ড অনূর্ধ্ব-১৭ দলের হয়ে সুইজারল্যান্ডের বয়সভিত্তিক পর্যায়ে অভিষেক করেছিলেন। সুইজারল্যান্ডের বয়সভিত্তিক দলের হয়ে খেলার পর, তিনি ২০১০ সালে সুইজারল্যান্ডের হয়ে আন্তর্জাতিক পর্যায়ে অভিষেক করেছেন; সুইজারল্যান্ডের জার্সি গায়ে তিনি এপর্যন্ত ৯১ ম্যাচে ২৩টি গোল করেছেন। তিনি সুইজারল্যান্ডের হয়ে এপর্যন্ত ৩টি ফিফা বিশ্বকাপ (২০১০, ২০১৪ এবং ২০১৮) এবং ২টি উয়েফা ইউরোপীয় চ্যাম্পিয়নশিপে (২০১৬ এবং ২০২০) অংশগ্রহণ করেছেন।
ব্যক্তিগতভাবে, শাচিরি বেশ কিছু পুরস্কার জয়লাভ করেছেন, যার মধ্যে ২০১২ সালে এসএফএপি গোল্ডেন প্লেয়ার এবং সেরা যুব খেলোয়াড় বিভাগে সুইস গোল্ডেন প্লেয়ার পুরস্কার জয় অন্যতম। দলগতভাবে, শাচিরি এপর্যন্ত ১৮টি শিরোপা জয়লাভ করেছেন, যার মধ্যে ৫টি বাজেলের হয়ে, ৯টি বায়ার্ন মিউনিখের হয়ে এবং ৪টি লিভারপুলের হয়ে জয়লাভ করেছেন।
প্রারম্ভিক জীবন
জেরদান শাচিরি ১৯৯১ সালের ১০ই অক্টোবর তারিখে তৎকালীন যুগোস্লাভিয়ার জিলানে জন্মগ্রহণ করেছেন এবং সেখানেই তার শৈশব অতিবাহিত করেছেন। তিনি বাবা-মা উভয়ই কসোভার আলবেনীয় বংশোদ্ভূত। তিনি ১৯৯২ সালে তার বাবা-মা ও তিন ভাইবোনের সাথে সুইজারল্যান্ডে অভিবাসিত হয়েছেন। তার ভাই এরিয়ানিত শাচিরি একজন যুব ফুটবল প্রশিক্ষক। তারা ফরাসি ও জার্মান সীমান্তের নিকটবর্তী বাজেল প্রদেশের একটি ছোট শহর আউগস্টে বসতি স্থাপন করেছিলেন।
তার বাবা সুইস জার্মান ভাষায় কথা বলতেন না, তাই রাস্তায় নির্মাণ কাজ করার পূর্বে তাকে একটি রেস্তোঁরায় বাসন ধোয়া শুরু করতে হয়েছিল। তার মা শহরের অফিস ভবনগুলোতে একজন পরিষ্কারক হিসেবে কাজ করতেন, যেখানে তিনি এবং তার ভাইয়েরা সাহায্য করেছিলেন। তার বাবা কসোভোয় যতটা সম্ভব টাকা পরিবারের অন্যান্য সদস্যদের জন্য পাঠাতেন, যার ফলে শাচিরি এবং তার পরিবারের কাছে জন্মদিনে খরচ করা ছাড়া অতিরিক্ত অর্থ ছিল না। তিনি ব্রাজিলীয় আক্রমণভাগের খেলোয়াড় রোনালদোকে আদর্শ মনে করেন, যার সম্পর্কে তিনি বলেছিলেন যে তিনি (রোনালদো) "জাদুর মতো" খেলতেন।
আন্তর্জাতিক ফুটবল
শাচিরি সুইজারল্যান্ড অনূর্ধ্ব-১৭, সুইজারল্যান্ড অনূর্ধ্ব-১৮, সুইজারল্যান্ড অনূর্ধ্ব-১৯ এবং সুইজারল্যান্ড অনূর্ধ্ব-২১ দলের হয়ে খেলার মাধ্যমে সুইজারল্যান্ডের প্রতিনিধিত্ব করেছেন। ২০০৭ সালের ১৯শে অক্টোবর তারিখে তিনি সুইজারল্যান্ড অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন। সুইজারল্যান্ড অনূর্ধ্ব-১৭ দলের হয়ে তিনি ২০০৮ উয়েফা ইউরোপীয় অনূর্ধ্ব-১৭ চ্যাম্পিয়নশিপে অংশগ্রহণ করেছেন, তবে তার দল উক্ত প্রতিযোগিতার গ্রুপ পর্ব থেকেই বিদায় নিয়েছিল; উক্ত প্রতিযোগিতায় তিনি ৩ ম্যাচে অংশগ্রহণ করেছিলেন। ২০১১ সালে তিনি সুইজারল্যান্ড অনূর্ধ্ব-২১ দলের হয়ে ২০১১ উয়েফা ইউরোপীয় অনূর্ধ্ব-২১ চ্যাম্পিয়নশিপের ফাইনালে পৌঁছেছিলেন, উক্ত প্রতিযোগিতার ফাইনালে তার দল স্পেন অনূর্ধ্ব-২১ দলের কাছে ২–০ গোলের ব্যবধানে পরাজিত হয়েছিল। তিনি ২০০৯ সালের ২৩শে সেপ্টেম্বর তারিখে অনুষ্ঠিত প্রীতি ম্যাচে লিথুয়ানিয়া অনূর্ধ্ব-১৯ দলের বিরুদ্ধে সুইজারল্যান্ডের বয়সভিত্তিক দলের হয়ে প্রথমবারের মতো গোল করেছেন।
২০১০ সালের ৩রা মার্চ তারিখে, মাত্র ১৮ বছর ৪ মাস ২১ দিন বয়সে, বাম পায়ে ফুটবল খেলায় পারদর্শী শাচিরি উরুগুয়ের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে সুইজারল্যান্ডের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন, তবে ৪৬তম মিনিটে মধ্যমাঠের খেলোয়াড় ত্রানকুইল্লো বারনেত্তার বদলি খেলোয়াড় হিসেবে তিনি মাঠে প্রবেশ করেন; ম্যাচে তিনি ২৩ নম্বর জার্সি পরিধান করে বাম পার্শ্বীয় মধ্যমাঠের খেলোয়াড় হিসেবে খেলেছেন। ম্যাচটিতে সুইজারল্যান্ড ৩–১ গোলের ব্যবধানে পরাজিত হয়েছিল। সুইজারল্যান্ডের হয়ে অভিষেকের বছরে শাচিরি সর্বমোট ৯ ম্যাচে ১টি গোল করেছেন। জাতীয় দলের হয়ে অভিষেকের ৬ বছর ৪ দিন পর, সুইজারল্যান্ডের জার্সি গায়ে প্রথম গোলটি করেন; ৭ই সেপ্টেম্বর তারিখে, ইংল্যান্ডের বিরুদ্ধে সুইজারল্যান্ডের একমাত্র গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন। এছাড়াও, অভিষেকের প্রায় ১ বছর ৬ মাস পর, ২০১১ সালের ৬ই সেপ্টেম্বর তারিখে, বুলগেরিয়ার বিরুদ্ধে ম্যাচে আন্তর্জাতিক ফুটবলে তার প্রথম হ্যাট্রিকটি করেন; তিনি উক্ত ম্যাচের দ্বিতীয়, তৃতীয় এবং চতুর্থ গোল করেছেন।  এর প্রায় ২ বছর ৯ মাস পর, হন্ডুরাসের বিরুদ্ধে ম্যাচের প্রথম, দ্বিতীয় এবং তৃতীয় গোলটি করার মাধ্যমে দ্বিতীয়বারের মতো হ্যাট্রিক করেন।  ২০২১ সালের ৩১শে মার্চ তারিখে, তিনি ফিনল্যান্ডের বিরুদ্ধে এক প্রীতি ম্যাচে সুইজারল্যান্ডের হয়ে প্রথমবারের মতো অধিনায়কের দায়িত্ব পালন করেন, ম্যাচটি সুইজারল্যান্ড ৩–২ গোলের ব্যবধানে জয়লাভ করেছিল।
শাচিরি দক্ষিণ আফ্রিকায় অনুষ্ঠিত ২০১০ ফিফা বিশ্বকাপের জন্য অটমার হিৎসফেল্টের অধীনে ঘোষিত সুইজারল্যান্ড দলে স্থান পাওয়ার মাধ্যমে প্রথমবারের মতো ফিফা বিশ্বকাপে অংশগ্রহণ করার সুযোগ পান। ২০১০ সালের ২৫শে জুন তারিখে, তিনি হন্ডুরাসের বিরুদ্ধে গ্রুপ পর্বে নিজেদের শেষ ম্যাচে অংশগ্রহণ করার মাধ্যমে ফিফা বিশ্বকাপে অভিষেক করেছেন।  উক্ত বিশ্বকাপে তিনি মাত্র ১ ম্যাচে অংশগ্রহণ করেছেন। অতঃপর শাচিরি ২০১৪ ফিফা বিশ্বকাপের জন্য প্রকাশিত সুইজারল্যান্ডের ২৩ সদস্যের চূড়ান্ত দলে অন্তর্ভুক্ত হন।   পরবর্তীকালে, তিনি ভ্লাদিমির পেতকোভিচের অধীনে ২০১৮ ফিফা বিশ্বকাপে সুইজারল্যান্ডের চূড়ান্ত দলে স্থান পান, যেখানে তার দল ১৬ দলের পর্ব পর্যন্ত অংশগ্রহণ করতে সক্ষম হয়েছিল; সুইজারল্যান্ড সুইডেনের কাছে ১–০ গোলের ব্যবধানে পরাজিত হওয়ার মাধ্যমে উক্ত বিশ্বকাপ হতে বিদায় নিয়েছিল। শাচিরি তার খেলোয়াড়ি জীবনে এপর্যন্ত ৩টি বিশ্বকাপে অংশগ্রহণ করেছেন, যার মধ্যে তিনি ৯টি ম্যাচে ৪টি গোল করেছেন। ২০১৪ সালের ২৫শে জুন তারিখে, হন্ডুরাসের বিরুদ্ধে ম্যাচে তিনি ফিফা বিশ্বকাপে তার প্রথম গোলটি করেছেন, উক্ত ম্যাচে তিনি হ্যাট্রিক করেছিলেন।
ব্যক্তিগত জীবন
শাচিরি একজন মুসলমান, কিন্তু তিনি বড়দিন উদ্‌যাপন করেন; এটি তার পরিবারের কারণে উদ্‌যাপন, যারা তার শৈশবে উক্ত উৎসবটি উদ্‌যাপন করতো। ২০১৪ সালে, তিনি বড়দিনের গাছকে এর কারণ হিসেবে উল্লেখ করে বলেন, "তাই আমরা এটি এতো উদ্‌যাপন করি না, কিন্তু আমার ছোট বোন বড়দিনের গাছ পছন্দ করে, তাই আমরা সবসময় তার জন্য একটি গাছ নিয়ে আসি"।  শাচিরিকে লিওনেল মেসির সাথে সুইজারল্যান্ডে প্রকাশিত ফিফা ভিডিও গেম ফিফা ১৫-এর প্রচ্ছদে স্থান দেয়া হয়েছিল। ক্রীড়া সরঞ্জাম সরবরাহকারী প্রতিষ্ঠান নাইকি শাচিরির পৃষ্ঠপোষক হিসেবে কাজ করে। তিনি নাইকির মার্কুরিয়াল ভেপার বুট পরিধান করেন এবং ২০১৮ ফিফা বিশ্বকাপে তিনি তার জুতার গোড়ালিতে সুইজারল্যান্ড এবং কসোভোর পতাকা সূচিকর্ম করেছিলেন। ২০১৮ সালে, শাচিরি সুইজারল্যান্ডের সর্বাধিক গুগল করা ব্যক্তি ছিলেন।
নন্দীয়াল লোকসভা কেন্দ্র
নন্দীয়াল বা নন্দ্যাল লোকসভা কেন্দ্রটি অন্ধ্রপ্রদেশ রাজ্যের ২৫ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এটি একটি অসংরক্ষিত আসন এবং মোট ৭ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল তেলুগু। এই লোকসভা কেন্দ্রে ২০১৯ সালে মোট ভোটার সংখ্যা ছিলো ১,৫৭৬,৯৪৫ জন৷
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
এই লোকসভা কেন্দ্রটি অন্ধ্রপ্রদেশের কর্নুল জেলার পূর্ব দিকে অবস্থিত বিধানসভা কেন্দ্রগুলি নিয়ে গঠিত৷
ইতিহাস
নন্দীয়াল লোকসভা কেন্দ্রে ১৯৫২ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে।
বিধানসভা কেন্দ্র গুলি
লোকসভা কেন্দ্রটি অন্ধ্রপ্রদেশ রাজ্যের ১৭৫ টি বিধানসভা কেন্দ্রের মধ্যে ৭ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য অন্ধ্রপ্রদেশের বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৭ টি বিধানসভা কেন্দ্রে সর্বশেষ ২০১৪ সালে নির্বাচন অনুষ্ঠিত হয়। এই লোকসভা কেন্দ্রের মধ্যে ১টি বিধানসভা কেন্দ্রই (নন্দীকোটকুর) তফসিলী জাতিদের জন্য সংরক্ষিত।
এই বিধানসভা কেন্দ্রটি অন্ধ্রপ্রদেশ রাজ্যের বিধানসভা কেন্দ্রগুলির মধ্যে ১৩৪ নং বিধানসভা কেন্দ্র৷ এটি কর্নুল জেলায় অবস্থিত৷ এটি অসংরক্ষিত আসন৷ এই বিধানসভা কেন্দ্রটি অন্ধ্রপ্রদেশ রাজ্যের বিধানসভা কেন্দ্রগুলির মধ্যে ১৩৫ নং বিধানসভা কেন্দ্র৷ এটি কর্নুল জেলায় অবস্থিত৷ এটি অসংরক্ষিত আসন। এই বিধানসভা কেন্দ্রটি অন্ধ্রপ্রদেশ রাজ্যের বিধানসভা কেন্দ্রগুলির মধ্যে ১৩৬ নং বিধানসভা কেন্দ্র৷ এটি কর্নুল জেলায় অবস্থিত৷ এই কেন্দ্রটি তফসিলী জাতিদের জন্য সংরক্ষিত। এই বিধানসভা কেন্দ্রটি অন্ধ্রপ্রদেশ রাজ্যের বিধানসভা কেন্দ্রগুলির মধ্যে ১৩৮ নং বিধানসভা কেন্দ্র। এটি কর্নুল জেলায় অবস্থিত৷ এটি অসংরক্ষিত আসন৷ এই বিধানসভা কেন্দ্রটি অন্ধ্রপ্রদেশ রাজ্যের বিধানসভা কেন্দ্রগুলির মধ্যে ১৩৯ নং বিধানসভা কেন্দ্র। এটি কর্নুল জেলায় অবস্থিত৷ এটি অসংরক্ষিত আসন৷ এই বিধানসভা কেন্দ্রটি অন্ধ্রপ্রদেশ রাজ্যের বিধানসভা কেন্দ্রগুলির মধ্যে ১৪০ নং বিধানসভা কেন্দ্র। এটি অসংরক্ষিত আসন। এটি কর্নুল জেলায় অবস্থিত৷ এই বিধানসভা কেন্দ্রটি অন্ধ্রপ্রদেশ রাজ্যের বিধানসভা কেন্দ্রগুলির মধ্যে ১৪১ নং বিধানসভা কেন্দ্র। এটি অসংরক্ষিত আসন। এটি কর্নুল জেলায় অবস্থিত৷
আহমদ বিন হাম্বল
জীবনী
আহমদ বিন হাম্বল বাগদাদে আবু হানিফার ছাত্র আবু ইউসুফ ও মালিক বিন আনাসের ছাত্র ইমাম শাফির কাছে পড়াশুনা করেন। আহমদ ইবনে হাম্বল তার সমস্ত জীবন ব্যাপী মুতাজিলা যুক্তিবাদী মতবাদের বিরোধিতা করেছেন। তৎকালীন সময়ে খলিফা হারুনুর রশীদের পুত্র মামুন ও তৎপরবর্তী খলিফা মুতাসিম ও মুতাসিকের খিলাফতের সময়ে খলীফার অনুকুলে থাকা মুতাজিলাদের বিরোধিতা করায় তিনি একটি দীর্ঘ সময় রাষ্ট্রীয়ভাবে কারাবাস ও কঠোর সাজাপ্রাপ্ত হন এবং এ সময় তার উপর কঠোর নির্যাতন ও অত্যাচার চালানো হয়। মুতাজিলাগণ (খালক্বে কুরআন) কুরআনকে আল্লাহর অন্যান্য সৃষ্টির অনুরূপ ও সংশোধনযোগ্য মনে করতো, আহমদ বিন হাম্বল বিরোধিতায় বলেন কুরআন আল্লাহর অন্যান্য সৃষ্টির মত কোন সৃষ্টি নয় বরং তা সরাসরি আল্লাহর বাণী ও আল্লাহরই নিজস্ব বিশুদ্ধ বক্তব্য, তাই তা সম্পূর্ণ নির্ভূল ও তথা তা সংশোধনের সামান্যতম প্রয়োজন নেই, এবং তার মানবীয় যৌক্তিক পৃথক কোন ব্যাখ্যারও দরকার নেই। পরিশেষে খলিফা মুতাওয়াক্কিলের আমলে তিনি মুক্তি পান ও বাগদাদে ফিরে আসেন।
শারজাহ ক্রিকেট স্টেডিয়াম
শারজাহ ক্রিকেট স্টেডিয়াম (ملعب الشارقة للكريكيت) সংযুক্ত আরব আমিরাতের শারজাহ শহরের একটি ক্রিকেট মাঠ। এটি মূলত ১৯৮০ সালের প্রথম দিকে নির্মিত হয়েছিল এবং অনেক বছর ধরে আরও উন্নত করা হয়। ২০১০ সালে স্থানীয় ক্রিকেট পৃষ্ঠপোষক আব্দুল রহমান বুখাতির আদেশে শারজাহ ক্রিকেট স্টেডিয়ামে একদিনের আন্তর্জাতিক এবং প্রথম শ্রেণীর ম্যাচ জন্য আফগানিস্তান ক্রিকেট দলের জন্য স্থানীয় মাঠে পরিণত হয়।
২০০৯ এ দুবাই আন্তর্জাতিক ক্রিকেট স্টেডিয়াম-এর উদ্বোধন এর সাথে আরব আমিরাত এর প্রধান মাঠের খেতাব হারায়।
টেস্ট ম্যাচ
আন্তর্জাতিক স্তরে পাকিস্তানে গিয়ে ম্যাচ খেলতে অনেক দেশ অপারগ হওয়ায় পাকিস্তান তাদের কিছু ঘরের ম্যাচ এই মাঠে আয়োজন করে।